Държавен вестник, бр. 7, 2021 г., стр. 45

БРОЙ  7	
Д Ъ Р Ж А В Е Н  В Е С Т Н И К 	
СТР.  45  
ДОПЪЛНЕНИЕ II
Образец на съдържанието на ръководството 
за експлоатация в полярни води
МЕРКИ ЗА БЕЗОПАСНОСТ
1 ОПЕРАТИВНИ ВЪЗМОЖНОСТИ И 
ОГРАНИЧЕНИЯ
Глава 1  Работа в условия на лед
1.1 Насоки за оператора за безопасна работа
Насоки: Ръководството за експлоатация в 
полярни води следва да установи средствата, 
чрез които да се вземат решения за това дали 
условията на лед надвишават проектните огра-
ничения на кораба, като се вземат предвид 
експлоатационните ограничения от свидетел-
ството на кораб, опериращ в полярни води. 
Може да се използва подходяща система за 
подпомагане на вземането на решения, като 
например Канадската система за арктически 
леден режим за корабоплаване и/или Руското 
свидетелство за лед, както е описано в пра-
вилата за корабоплаване във водната зона на 
Северния морски път. Персоналът на мостика 
трябва да бъде обучен за правилното използ-
ване на системата, която ще се използва. За 
кораби, които ще извършват дейност само в 
свободни от лед води, следва да се установят 
процедури, които да гарантират, че корабът 
няма да попадне на лед.
1.2 Способности за разчупване на леда
Насоки: Ръководството за експлоатация в 
полярни води следва да предостави информа-
ция за условията на лед, при които може да 
се очаква корабът непрекъснато да се движи 
напред. Тя може да бъде извлечена, напри-
мер от цифров анализ, изпитване на модел 
или от опити с лед. Може да бъде включена 
информация за влиянието на здравината на 
леда за нов или разтопен лед и на снежната 
покривка.
1.3 Маневриране в лед
1.4 Специални функции
Насоки: Когато е приложимо, ръководство-
то за експлоатация в полярни води следва 
да включва резултатите от всички анализи 
на еквивалентност, направени за определяне 
на категорията полярни кораби/класа лед. 
Ръководството трябва също така да предос-
тавя информация за използването на всички 
специализирани системи, монтирани за под-
помагане на операциите в лед.
Глава 2 Експлоатация при ниски темпе­
ратури на въздуха
Дизайн на системата
Насоки: Ръководството за експлоатация в 
полярни води следва да изброява всички ко-
рабни системи, които са податливи на повреди 
или загуба на функционалност при излагане 
на ниски температури, както и мерките, които 
трябва да се предприемат, за да се избегнат 
неизправности.
Глава 3 Способности за комуникация и 
корабоплаване във високи географски ширини
Насоки: Ръководството за експлоатация в 
полярни води следва да идентифицира всички 
ограничения за оперативната ефективност на 
комуникационното и навигационното оборуд-
ване, които могат да възникнат в резултат на 
работа във високи географски ширини.
Глава 4 Продължителност на пътуването
Насоки: Ръководството за експлоатация в 
полярни води следва да предоставя инфор-
мация за всички ограничения на устойчи-
востта на кораба, като например танкове за 
гориво, капацитет за прясна вода, провизии 
и т.н. Това обикновено е важно съображение 
само за по-малките кораби или за корабите, 
които планират да прекарат продължителни 
периоди в лед.
2 ОПЕРАЦИИ НА КОРАБА
Глава 1 Стратегическо планиране
Допусканията, използвани при извършва-
нето на анализите, посочени по-долу, следва 
да бъдат включени в ръководството.
1.1 Избягване на опасен лед
Насоки: За кораби, които често извършват 
дейност в полярни води, ръководството за 
експлоатация в полярни води следва да пре-
доставя информация относно периодите, през 
които корабът трябва да може да оперира в 
предвидените райони на експлоатация. Следва 
да се отбележат областите, които създават 
особени проблеми, като например точките 
на запушване, набраздяванията, както и 
регистрираните най-неблагоприятни ледени 
условия. Когато наличната информация е 
ограничена или с несигурно качество, това 
следва да бъде отчетено и отбелязано като 
риск за планирането на пътуването.
1.2 Избягване на опасни температури
Насоки: За кораби, които често оперират 
в полярни води, ръководството за експлоа-
тация в полярни води следва да предоставя 
информация относно среднодневната ниска 
температура, както и минималната регистри-
рана температура за всеки ден от предвидения 
експлоатационен период. Когато наличната 
информация е ограничена или с несигурно 
качество, това следва да бъде отчетено като 
риск за планирането на пътуването.